CELEX: 
Language: da
Date: 2019-08-01 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2016/2031 med henblik på at opstille en liste over prioriterede skadegørere

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved artikel 6, stk. 2, i Europa-Parlamentets og Rådets forordning (EU) 2016/2031 om beskyttelsesforanstaltninger mod planteskadegørere
                  1
                tillægges Kommissionen beføjelser til at vedtage delegerede retsakter vedrørende supplering af nævnte forordning ved at opstille en liste over prioriterede skadegørere. 
            
            
               Prioriterede skadegørere er de EU-karantæneskadegørere, der har de mest alvorlige potentielle økonomiske, miljømæssige eller sociale konsekvenser for Unionens område. Kriterierne til bestemmelse heraf er fastsat i afsnit 2 i bilag I til nævnte forordning. På grund af de alvorlige konsekvenser af skadegørerne fastsætter forordning (EU) 2016/2031 forpligtelser til mere omfattende undersøgelser i artikel 24, beredskabsplaner i artikel 25 og simuleringsøvelser i artikel 26.
            
            
               Kommissionen har foretaget en vurdering for at opstille en liste over prioriterede skadegørere på grundlag af en metode, der er udviklet af Europa-Kommissionens Fælles Forskningscenter (JRC) og Den Europæiske Fødevaresikkerhedsautoritet (EFSA). Med metoden vurderes sandsynligheden for, at organismen breder sig, etablering og konsekvenser af de vurderede skadegørere for Unionens område. Det anføres, at kriterierne i nævnte forordning har flere dimensioner (økonomiske, sociale og miljømæssige), og der er flere konsekvenser ved hver af dem.
            
            
               Som følge af denne vurdering samt af resultatet af høringen af den brede offentlighed, som blev foretaget via portalen for bedre regulering, foreslår Kommissionen 20 prioriterede skadegørere, som er opført i bilaget til denne forordning.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen hørte ekspertgruppen om plantesundhed den 16. januar 2018, den 9. juli 2018, den 9. januar 2019, den 24. april 2019, den 27. maj 2019 og den 9. juli 2019.
            
            
               Udkastet til denne delegerede retsakt var genstand for høring af den brede offentlighed mellem den 6. juni og den 4. juli 2019 via portalen for bedre regulering. Der indkom i alt 49 høringssvar, som er offentligt tilgængelige.
            
            
               3.JURIDISKE ASPEKTER AF DEN DELEGEREDE RETSAKT
            
            
               Den delegerede retsakt indeholder en liste over prioriterede skadegørere i overensstemmelse med artikel 6, stk. 2, i forordning (EU) 2016/2031.
            
            
               KOMMISSIONENS DELEGEREDE FORORDNING (EU) …/…
            
            
               af 1.8.2019
            
            
               om supplerende regler til Europa-Parlamentets og Rådets forordning (EU) 2016/2031 med henblik på at opstille en liste over prioriterede skadegørere
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og forordning (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF
                  2
               , særlig artikel 6, stk. 2, og
            
            
               ud fra følgende betragtninger:
            
            
               (1)Ved artikel 6, stk. 2, i forordning (EU) 2016/2031 tillægges Kommissionen beføjelse til at opstille en liste over prioriterede skadegørere. 
            
         
         
            
               (2)Prioriterede skadegørere er EU-karantæneskadegørere, som opfylder alle de følgende betingelser: For det første vides de ikke at forekomme på Unionens område eller vides ikke at forekomme i det pågældende område ud over en begrænset, uregelmæssig, isoleret og sjælden forekomst i det. For det andet er det de skadegørere, der har de mest alvorlige potentielle økonomiske, miljømæssige eller sociale konsekvenser for Unionens område. Og for det tredje er de opført som prioriterede skadegørere.
            
            
               (3)Kommissionen har foretaget en vurdering med henblik på at fastlægge, hvilke skadegørere der skal opføres som prioriterede skadegørere. Vurderingen blev foretaget på baggrund af en metode, der er udviklet af Kommissionens Fælles Forskningscenter og Den Europæiske Fødevaresikkerhedsautoritet. 
            
            
               (4)Metoden omfatter sammensatte indikatorer og en analyse på baggrund af flere kriterier. Med metoden vurderes sandsynligheden for, at organismen breder sig samt etablering og konsekvenser af de vurderede skadegørere for Unionens område. Desuden tages der med metoden hensyn til kriterierne i afsnit 1, punkt 2, og afsnit 2 i bilag I til forordning (EU) 2016/2031, som omfatter økonomiske, sociale og miljømæssige dimensioner. 
            
            
               (5)I vurderingen blev der taget hensyn til resultatet af den metode, der blev gennemført af Kommissionens Fælles Forskningscenter og Den Europæiske Fødevaresikkerhedsautoritet, samt til konsultationen af den brede offentlighed via portalen for bedre regulering. Som følge heraf konkluderedes der, at der er 20 skadegørere, for hvilke de potentielle økonomiske, miljømæssige eller sociale konsekvenser anses for at være de mest alvorlige for Unionens område.
            
            
               (6)Derudover vides disse skadegørere ikke at forekomme på Unionens område, eller de vides at forekomme i begrænsede dele af det eller have begrænset, uregelmæssig, isoleret og sjælden forekomst i det.
            
            
               (7)Derfor bør disse skadegørere opføres på en liste i bilaget til nærværende forordning.
            
            
               (8)For at sikre en ensartet anvendelse af alle regler vedrørende EU-karantæneskadegørere bør denne forordning finde anvendelse fra samme dato som forordning (EU) 2016/2031, dvs. fra den 14. december 2019 —
            
            
               VEDTAGET DENNE FORORDNING:
            
            
               Artikel 1
               Liste over prioriterede skadegørere
            
            
               Listen over prioriterede skadegørere, som omhandlet i artikel 6, stk. 2, i forordning (EU) 2016/2031, findes i bilaget til denne forordning.
            
            
               Artikel 2
               Ikrafttræden og anvendelse
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den finder anvendelse fra den 14. december 2019.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 1.8.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og forordning (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (EUT L 317 af 23.11.2016, s. 4).
               
               
                  
                     (2)
                  
                        EUT L 317 af 23.11.2016, s. 4.
               
            
      
    ---documentbreak--- 
      
         
         
            
               BILAG
                  Liste over prioriterede skadegørere 
            
            
               Agrilus anxius Gory
            
            
               Agrilus planipennis Fairmaire
            
            
               Anastrepha ludens (Loew)
            
            
               Anoplophora chinensis (Thomson)
            
            
               Anoplophora glabripennis (Motschulsky)
            
            
               Anthonomus eugenii Cano
            
            
               Aromia bungii (Faldermann)
            
            
               Bactericera cockerelli (Sulc.)
            
            
               Bactrocera dorsalis (Hendel)
            
            
               Bactrocera zonata (Saunders)
            
            
               Bursaphelenchus xylophilus (Steiner et Bührer) Nickle et al.
            
            
               Candidatus Liberibacter spp., som er den agens, der forårsager Huanglongbing-sygdom (citrus greening) hos citrustræer
            
            
               Conotrachelus nenuphar (Herbst)
            
            
               Dendrolimus sibiricus Tschetverikov
            
            
               Phyllosticta citricarpa (McAlpine) Van der Aa
            
            
               Popillia japonica Newman
            
            
               Rhagoletis pomonella Walsh
            
            
               Spodoptera frugiperda (Smith)
            
         
         
            
               Thaumatotibia leucotreta (Meyrick)
            
            
               Xylella fastidiosa (Wells et al.)